木戶孝允

木戶孝允（日語 きど たかよし／Kido Takayoshi）者，本名桂小五郎，日本國長州藩萩城人。生於天保四年六月廿六日，殁於明治十年五月廿六日。其人任俠，好讀書，嫻劍術。初，幕府治世，中外紛亂。木戶慨然以天下為己任，乃號為尊王，合薩長之盟，遂終幕政。明治中，以倒幕功晉參議，拜文部卿，嘗與西鄉隆盛、大久保利通並稱曰「維新三傑」。